laion/Wikipedia-Exotic huggingface dataset:
Mõhhailivka (Šargorodi rajoon)

Mõhhailivka (ukraina keeles Михайлівка) on küla Ukrainas Vinnõtsja oblastis Šargorodi rajoonis. Elanike arv on 917.
Bahtõn (Murovani Kurõlivtsi rajoon)

Bahtõn (ukraina keeles Бахтин) on küla Ukrainas Vinnõtsja oblastis Murovani Kurõlivtsi rajoonis. Elanike arv on 482. Pindala on 1,729 km².
Namibe

Namibe on sadamalinn Angolas, Namibe provintsi halduskeskus. Asub Atlandi ookeani rannikul. Linn asutati 1840. aastal. 1985. aastani oli linna ametlik nimi Moçâmedes.
Darien

Darien on linn USA-s Connecticuti osariigis Fairfieldi maakonnas. Linn asub Long Islandi väina kaldal. Keskmise sissetuleku poolest elaniku kohta on Darien üks Connecticuti osariigi jõukamaid linnu.
Koktebel

Koktebel (Krimmitatari keeles Köktöbel) on küla Venemaa poolt annekteeritud Krimmi idaosas, Feodossija linnaringkonnas. Asub Feodossijast 20 km edelas. 1945–1992 kandis nime Planerskoje. 19. sajandi lõpust alates on Koktebel populaarne suvituskoht. Külas on luuletaja ja maalikunstniku Maksimilian Vološini majamuuseum. Q127385865  Koktebel – pildid, videod ja helifailid Wikimedia Commonsis
Étienne Bally

Étienne Bally (17. aprill 1923 Vénissieux – 10. jaanuar 2018 Vénissieux) oli prantsuse kergejõustiklane, sprinter.
Soovitussortiment

Soovitussortiment on kasvatamiseks soovitatud sortide nimekiri, mida eesti puuvilja- ja marjakasvatajad on kasutanud alates 19. sajandi lõpust. See on sordiuurijatest ja tegevaednikest koosneva komisjoni soovitus sortide valikuks. Soovitussortimenti nimetati aastatel 1938–1967 standardsortimendiks, 1967–1998 rajoonitud sortimendiks. Viimane Eesti puuvilja- ja marjakultuuride soovitussortiment koostati Eesti Aiandusliidu puuviljanduskomisjoni koosolekul Järvamaal Rebase talus 19. veebruaril 2020. Jaan Kivistik. Puuvilja- ja marjasordid : soovitussortiment. Tallinn : TEA Kirjastus 2014. "Eesti puuvilja- ja marjakultuuride soovitussortiment" (PDF). 2020. Originaali (PDF) arhiivikoopia seisuga 24.11.2020. Vaadatud 10.02.2021.
Anna Streżyńska

Anna Maria Streżyńska (sündinud 11. mail 1967 Varssavis) on Poola poliitik. Ta oli 16. novembrist 2015 kuni 9. jaanuarini 2018 Poola digitaliseerimise minister (Beata Szydło ja Mateusz Morawiecki valitsuses). Ta lõpetas aastal 1994 Varssavi ülikooli õigusteaduskonna. 16. novembrist 2015 kuni 9. jaanuarini 2018 oli ta Poola digitaliseerimise minister (Beata Szydło ja Mateusz Morawiecki valitsuses). Ta on abielus ja on kahe tütre ema.
Burmeister & Wain

Burmeister & Wain oli suur taani laevatehas ja juhtiv diiselmootorite tootja, peakontoriga Kopenhaagenis. Firma asutasid taanlased Hans Heinrich Baumgarten ja Carl Christian Burmeister ning inglane William Wain, see oli tegev aastatel 1865–1980. Muuhulgas ehitas ettevõte 1895. aastaks keisri Aleksander III tellimusel Venemaa keiserliku jahtlaeva Štandart (vene keeles Штандартъ).
Martin Eino

Martin Eino (2. november 1925 – 12. mai 2013) oli eesti jurist. Aastatel 1962–1978 oli ta Eesti NSV Ülemkohtu esimehe asetäitja. Ta on maetud Tallinna Metsakalmistule. 1982 Eesti NSV teeneline jurist Kalmistute register HAUDI
Jackie Shroff

Jai Kishan Kakubhai Shroff (hüüdnimega Jackie Shroff, sündinud 1. veebruaril 1957) on India näitleja. Jackie Shroff on mänginud rohkem kui 220 filmis. 2017. aastal andis Invertise ülikooli talle panuse eest India kinosse audoktori kraadi. Bollywoodi näitlejate loend "3rd Convocation Ceremony" (inglise). 26.04.2017. Originaali arhiivikoopia seisuga 12.09.2017. Vaadatud 11.01.2018.  Jackie Shroff – pildid, videod ja helifailid Wikimedia Commonsis Jackie Shroff andmekogus IMDb (inglise)
Naised Köögis

Naised Köögis on Eesti vokaalinstrumentaalansambel, mille liikmed on Kristiina Ehin, Sofia Joons, Katrin Laidre ja Kairi Leivo. Ansambel sündis Viljandis, kus kõik neli naist toona elasid. Esimene kontsert toimus 2013. aasta aprillis Peterburis, samalaadse kavaga astuti üles ka 2014. aastal Tartu kirjandusfestivalil Prima Vista. Ansambli Naised Köögis esimene heliplaat "See pole ainult sääskede ja siilide öö" ilmus 2015. aastal (kujundaja Kärt Einasto). 14 looga plaadil laulsid kõik ansambliliikmed, Sofia Joons mängis lisaks viiulit ja kitarri ning Katrin Laidre karmoškat. Külalisena mängis Silver Sepp klarnetit, pähklipilli ja trumme. Omaloomingu kõrval kasutati Linda Viidingu, Silver Sepa ja Joakim Thåströmi tekste. Valsile "Benita" andis inspiratsiooni Tohisoo mõisa endine omanik Benita von Wrangell, kes abiellus rootslase Carl Mothanderiga. 2016. aastal võitis Naised Köögis pärimusmuusika auhinna Etnokulp kahes kategoorias: aasta uusfolkartistina ja aasta parima loo "Naised, naised" eest. 2017. aasta seisuga oli ansambli tuntuim laul räpplugu "Aasta ema", mille videot oli aasta lõpuks Youtube'is vaadatud enam kui 1,9 miljonit korda. Samal aastal avaldas Naised Köögis oma teise heliplaadi "See tantsusaal on nugadega kaetud". Viljandis omakirjastuslikult ilmunud CD kujundas Kärt Einasto. Plaadi 14 pala seas leidus valsse, räppi, rahvaviise jm. Sõnade autorid olid valdavalt ansambliliikmed, kõige sagedamini Kristiina Ehin, kuid kasutati ka Andres Ehini, Ly Seppeli, Kaarlo Sarkia ja Nikolai Gumiljovi tekste. Eia Uus "Ägedam kui muinasjutt" Anne & Stiil, 25. juuli 2017 (vaadatud 11.01.2018) Naised Köögis andmebaasis allstarz.ee (vaadatud 11.01.2018) "See pole ainult sääskede ja siilide öö" Eesti rahvusbibliograafia andmebaasis (vaadatud 11.01.2018) Helerin Väronen "Naised Köögis tõi kokku rekordarvu publikut" Raplamaa Sõnumid, 2. august 2017 "Etnokulpide jagamisel oli edukaimaks ansambliks Naised Köögis" folk.ee, 7. oktoober 2016 "Hittloo „Aasta ema“ autor Kristiina Ehin: ma arvan, et see laul kõnetas nii paljusid, kuna selle tähtsaimaks märksõnaks on meestepuudus" Õhtuleht, 17. detsember 2017 (vaadatud 11.01.2018) "See tantsusaal on nugadega kaetud" Eesti rahvusbibliograafia andmebaasis (vaadatud 11.01.2018) Naised Köögis Facebookis Naised Köögis andmebaasis allstarz.ee Naised Köögis andmebaasis muusika.ee "Naised Köögis on siiruse ja iroonia kooskõla" ERR, 3. mai 2015 "FOLGIALBUM. Naised Köögis" Klassikaraadio, 31. mai 2015 Wend "Arvustus. Naised Köögis lubavad piiritult sulnist äraolemist" ERR, 27. mai 2015 "Naised Köögis lähevad oma esimesele suvisele kontsert-ringreisile" ERR, 28. aprill 2016 Helerin Väronen "Naised Köögis tõi kokku rekordarvu publikut" Raplamaa Sõnumid, 2. august 2017 Peeter Sauter "Arvustus. Naised kütavad köögis meestele sauna" ERR, 5. september 2017
Aasta ema (laul)

"Aasta ema" on ansambli Naised Köögis 2017. aastal valminud räpplaul, mis räägib Puhjas elavast kaheksa lapsega üksikemast, kes soovib kandideerida aasta ema konkursil. Aasta lõpuks oli laulu videot YouTube'is vaadatud üle 1,1 miljoni korra. Laulu sõnade autor on Kristiina Ehin. Sofia Joons mängis löökriistadel, Katrin Laidre kandlel ja kontravannil ning Kairi Leivo parmupillil. Pala valmis ühe ööpäevaga, see salvestati Peeter Salmela stuudios. Kristiina Ehini sõnul oli laulu sünni üheks ajendiks Eesti Naisliidu esinaise Siiri Oviiri sõnavõtt aasta ema konkursiga seoses, kus Oviir välistas aasta ema konkursilt lahutatud naised ja üksikemad, kelle lastele "igal jõululaupäeval tutvustatakse uut isa". Samas tahtis Ehin ka tõmmata laiemalt tähelepanu vallasemade olukorrale Eestis. Telesaates "Su nägu kõlab tuttavalt" laulis "Aasta ema" 2017. aasta detsembris Hele Kõrve, kes võitis saate, kehastades räppivat Kristiina Ehinit. "Kristiina Ehin paljastab: kuidas sündis hittlaul "Aasta ema"" Delfi, 30.04.2017 (vaadatud 11.01.2018) "Päevakohane räpp" | Ansambel Naised köögis räpivad Aasta ema valimisest" Õhtuleht, 24. aprill 2017 "Hittloo „Aasta ema“ autor Kristiina Ehin: ma arvan, et see laul kõnetas nii paljusid, kuna selle tähtsaimaks märksõnaks on meestepuudus" Õhtuleht, 17. detsember 2017 (vaadatud 11.01.2018) "Naised Köögis räpp Oviirile: aasta ema Puhjast" ERR, 24.04.2017 (vaadatud 11.01.2018) "Kas Siiri Oviirile pühendatud? Aasta ema saaga jätkub: Naised köögis avaldas iroonilise laulu!" Delfi, 24.04.2017 (vaadatud 11.01.2018) "Aasta ema" ansambli Naised Köögis Soundcloudi lehel, 24. aprill 2017 "Kas Siiri Oviirile pühendatud? Aasta ema saaga jätkub: Naised köögis avaldas iroonilise laulu!" Delfi, 24.04.2017 "Naised Köögis räpp Oviirile: aasta ema Puhjast" ERR, 24.04.2017 "Kristiina Ehin: minu jaoks on üksikemad kangelased" ERR, 30.04.2017 "Kristiina Ehin üksikemade hitist: Naised Köögid ninanipsulugu "Aasta ema" võib saada jätku mehe vaatevinklist?" Delfi, 01.06.2017
Matti Paavo

Matti Paavo (sündinud 2. novembril 1951 Kiviõlis) on endine laskesuusataja ja ettevõtja. Ta lõpetas aastal 1970 Elva Keskkooli ja aastal 1980 Tartu Riikliku Ülikooli kehakultuuriteaduskonna. Ta harrastas Kohtla-Järve laste ja noorte spordikoolis Jüri Schmidti õpilasena suusatamist ja käsipalli. Laskesuusatamisele pühendus ta Elva laste ja noorte spordikoolis Heino Mäesalu suunamisel. Ta oli aastatel 1972–1981 spordiseltsi Dünamo instruktor ja 1981–1985 Elva Spordiklubi treener. Ta on tegutsenud Sakus ettevõtjana. Tema vend Ain Paavo on tõstja ja kulturist. Biograafia ESBL-is
Deutsche Werke

Deutsche Werke oli Saksamaa laevaehitusettevõte, mille omanik oli Weimari vabariik peakontoriga Berliinis. Firma loodi 1925. aastal nimega Kaiserliche Werft Kiel ja teised laevaehitajad ühinesid. Firma sadamalinnaks oli enamasti Kiel. Deutsche Werke ehitas algul kaubalaevu, ent kui natsionaalsotsialistid tulid 1933. aastal võimule, hakati tootma sõjalaevu ja tulirelvi. Tuntumad olid USAs populaarsed Ortgiese püstolid. Teise maailmasõja ajal laienes tootmine firmanime Deutsche Werke Gotenhafen all varem Poola koridori alla kuulunud Gdynia linna. Teises maailmasõjas pommitati tootmisüksusi õhurünnakute käigus, mille järel lakkas ka firma 1945. aastal eksisteerimast. Panzerschiff Deutschland (sõjaaegne nimi Lützow) Raskeristleja Blücher Lahingulaev Gneisenau Lennukikandja Graf Zeppelin (jäi valmimata) Hävitaja Z.1 - Z.4 (tüüp Zerstörer 1934) U-paadid tüübiga IIA, B, C, D, VIIC ja XIV
GameMaker Studio

GameMaker Studio on programm, mis võimaldab luua mänge, suuremat programmeerimise kogemust omamata. Antud programmis on võimalik programmeerida kahel viisil: 1) kasutades Drag&Drop meetodit - tõmmates kastikesi, mis võimaldavad sooritada kindlaid tegevusi (objektide ekraanil liigutamine), 2) programmeerides GameMaker Language'i skriptimiskeeles. GameMaker Studio põhiotstarbeks on 2D-mängude valmistamine, kuid 3D-ruumis mängude loomine on samuti võimalik, kuid osati raskendatud. Programm on loodud pigem 2D-mängude loomiseks ning sisaldab programmisisest joonistamismoodulit. GameMaker Studio uusim versioon (GameMaker Studio 2) on saadaval nii tasuta katseversioonina kui ka tasulise versioonina. Tasuline versioon sisaldab erinevaid mooduleid, mis lubavad valmistatud mänge eksportida erinevatel operatsioonisüsteemidel mängimiseks. Operatsioonisüsteemid, millele saab mänge eksportida: Windows, MacOS, Android, iOS, HTML5, PS4, Xbox One, Tizen. Üks tuntumaid, GameMaker Studioga valmistatud mänge on Hotline miami. Samuti on populaarsed Nuclear Throne, Undertale, Hyper Light Drifter, Luftrausers, Super Crate Box, Gunpoint ja Spelunky.  GameMaker Studio – pildid, videod ja helifailid Wikimedia Commonsis https://www.yoyogames.com/get
Father of the Pride

Father of the Pride on Ameerika Ühendriikide animeeritud komöödiasari, mille autor on Jeffrey Katzenberg.
Kristo Heinmann

Kristo Heinmann (sündinud 13. septembril 1989 Tartus) on eesti orienteeruja. 2008. aastal lõpetas ta Tartu Raatuse Gümnaasiumi. 2013. aastal lõpetas Tartu Ülikooli kehalise kasvatuse ja spordi erialal. Aastatel 2009–2022 on ta Eesti meistrivõistlustel orienteerumises võitnud 12 kuld-, 20 hõbe- ja 18 pronksmedalit. Ta on osalenud Eesti koondises orienteerumise maailmameistrivõistlustel aastatel 2011, 2013, 2014, 2015, 2017, 2018, 2019, 2021, 2023. Parimad tulemused maailmameistrivõistlustel pärinevad 2018. aastast: 24. koht lühirajal, 29. koht tavarajal ja 10. koht segateatesprindis. 2022. aastal Eestis toimunud Euroopa meistrivõistlustel saavutas ta tavarajal 28. koha, lühirajal 34. koha ja teatevõistlusel 5. koha. Ta on kuulunud viiel korral Jüriöö teatejooksu võitnud võistkonda, neist OK Ilves võistkonnas kolm korda (2013, 2017, 2018) ja Värska OK Peko all kaks korda (2022, 2024). Lisaks on ta võitnud Jüriöö teatejooksu avavahetust 8 korda. 2020 Eesti parim mees orienteerumisjooksus World of O. Athlete profile: Kristo Heinmann Tartu Raatuse Kool. Vilistlased 2008 "Tartu Ülikooli lõpetanute täheslikuline nimekiri". Originaali arhiivikoopia seisuga 14. veebruar 2014. Vaadatud 12. jaanuaril 2018. ESBL sporditulemused. Kristo Heinmann
Internetiteenuste pakkuja

"ISP" suunab siia. Teiste tähenduste kohta vaata lehekülge ISP (täpsustus). Internetiteenuse pakkuja (inglise keeles Internet service provider; ISP) on ettevõte, mis pakub Internetile juurdepääsu ja kasutamise teenuseid. Eesti esimesed kommerts-internetipakkujad olid Estpak (Eesti Telefoni tütarettevõte), Microlink ja Data Telecom. Interneti otseühendussõlm (Internet exchange) on internetiteenuste pakkujate võrkude ühendamise-sidumise koht. Internetivahetuspunkt kuulub OSI-mudeli 2. kihti (kanalikiht). Vahetuspunktide võrgu kiirused võivad varieeruda 100 megabitist sekundis kuni mitme terabitini sekundis. Internetivahetuspunkt on sisuliselt andmekeskus, kus kommutaatorid suunavad võrguliiklust erinevate internetiteenuse pakkujate võrkude vahel (kes jagavad keskuse infrastruktuuri ülalpidamiskulusid). Internetivahetuspunktid on omavahel ühendatud kaablitega (veealused ja maapealsed kaablid) Euroopa Liidus on Interneti pakkujatel keelatud takistada või aeglustada ligipääsu internetiliiklusele, välja arvatud erijuhtudel. Nende erijuhtude alla kuuluvad liikluse haldamine/juhtimine seadusliku käsu rahuldamiseks, liikluse turvalisuse ja terviklikkuse tagamiseks ning ülekoormuse leevendamiseks (arvestades, et kõiki liikluse kategooriaid mõjutatakse võrdselt). WISP (wireless Internet service provider) ehk traadita interneti teenuse pakkuja pakub alternatiivi juhtmega ühendusele. Traditsiooniliselt kasutusel maapiirkondades, kus juhtmega ühendus ei ole saadaval, on trend kasutada juhtmevaba interneti tehnoloogiat, kaabelinterneti ja kiudoptika (valguskaabli) konkurendiks. Juhtmevaba interneti tugevaks eeliseks on selle "viimase miili lahendus", mis on juhtmevaba. See muudab tihti võrgulahenduste üles panemise märgatavalt odavamaks, arvestades, et inimesed/kasutajad on üle suurte alade hõredalt laiali. https://www.cloudflare.com/learning/cdn/glossary/internet-exchange-point-ixp/ https://www.submarinecablemap.com/#/ Veealuste kaablite kaart https://web.archive.org/web/20180112160413/http://berec.europa.eu/eng/netneutrality/ Euroopa võrgu neutraalsus. https://www.extnoc.com/learn/general/network-congestion http://www.dslreports.com/shownews/What-is-a-WISP-138933 What is a WISP? AKIT: Internet exchange point
Aniste mõis

Aniste mõis (saksa keeles Anisa) oli poolmõis Järva-Madise kihelkonnas Järvamaal. Mõis rajati 1862, kui see eraldati Albu mõisast. Märt Uustalu, Poolmõisatest ja nende omanikest Eesti- ja Liivimaal, Tallinna Ülikool
Sesheke

Sesheke on linn Sambia Lääneprovintsis. Asub Sambia lõunapiiril Zambezi jõe kaldal. Aastal 2004 valmis üle Zambezi jõe sild, mis ühendab Sesheke linna Katima Mulilo linnaga Namiibias.
Laura Joonas

Laura Joonas (sündinud 24. veebruaril 1994 Võrus) on eesti orienteeruja. 2013. aastal lõpetas ta Võru Kreutzwaldi Gümnaasiumi. Aastatel 2011–2017 on ta Eesti meistrivõistlustel orienteerumises võitnud 6 kulda, 4 hõbedat ja 2 pronksi. Ta on osalenud Eesti koondises orienteerumise maailmameistrivõistlustel aastatel 2016 ja 2017. Parimad tulemused 31. koht lühirajal 2017. aastal ja 13. koht teatejooksus 2016. aastal. World of O. Athlete profile: Laura Joonas Võru Kreutzwaldi Gümnaasiumi vilistlased ESBL sporditulemused. Laura Joonas
Seto Käsitüü Kogo

Seto Käsitüü Kogo on käsitööpärandit kandev mittetulundusühing, mis loodi 18. juulil 2006 Obinitsas Setumaal. Organisatsiooni põhieesmärk on setu traditsioonilisel käsitööl põhineva ettevõtluse arendamine setu käsitöötraditsiooni järjepidevuse ja säilitamise kaudu. Seto Käsitüü Kogu on oma tegevuse üles ehitanud kolmele kandvale eesmärgile: 1) säilitada traditsioonilist käsitööd; 2) anda see edasi järeltulevatele põlvedele ja 3) toetada setu traditsioonilisel käsitööl põhinevat ettevõtlust. Eesmärkide täitmiseks korraldab ühendus koolitusi ja õppereise, näitusi ja ühiselt laatadel osalemisi, annab välja trükiseid ja teeb koostööd erinevate organisatsioonidega, et esindada ja kaitsta Setomaa käsitööliste huve. Kutsub ellu ja viib läbi erinevaid projekte. See kuulub koos selliste organisatsioonidega, nagu Setomaa Valdade Liit (asutatud 1994), Setomaa Turism (2006), Piiriäärne energiaarendus (2007), Seto Küük (2017) ülesetumaaliste organisatsioonide hulka, kelle tegevuse eesmärk on Setumaa kultuuripärandi ja maaelu säilimine. Seto Käsitüü Kogo tegevjuht on Ingrit Kala, juhatuse liikmed on Sigre Andreson, Ingrit Kala ja Evar Riitsaar. "Kogo". Seto Käsitüü Kogo koduleht. Vaadatud 16.03.2018. "Ainulaadne Setomaa". Setumaa koduleht. Vaadatud 17.03.2018. "Setomaa käsitöömeistreid liidab nüüd ülesetomaaline organisatsioon" (PDF). Siseministeeriumi koduleht. Originaali (PDF) arhiivikoopia seisuga 17.03.2018. Vaadatud 17.03.2018. "Tootearendus aitab seto ja võro käsitöö turunduse uuele tasemele" Seto Käsitüü Kogo MTÜ (2017–2020) Seto Käsitüü Kogo: kaalusime kolme komplekti, proovisime põllesid, pealinikut ja tassisime Kadriorgu suurel hulgal seto hõbeehteid. – Maaleht, 27. veebruar 2017
François Ozon

François Ozon (sündinud 15. novembril 1967 Pariisis) on prantsuse filmirežissöör ja stsenarist. Teda peetakse üheks silmapaistvamaks prantsuse "uue" uue laine filmilavastajaks. 1998 – "Sitcom" 1999 – "Kriminaalsed armukesed" (Les Amants criminels) 2000 – "Veepiisad tulistel kividel" (Gouttes d'eau sur pierres brûlantes) 2000 – "Sous le sable" 2001 – "8 naist" (Huit femmes) 2003 – "Bassein" (Swimming Pool) 2004 – "5×2" 2005 – "Aega lahkuda" (Le Temps qui reste) 2006 – "Angel" 2009 – "Ricky" 2010 – "Le Refuge" 2010 – "Potiche - Iluasjake" (Potiche) 2012 – "Kodus" (Dans la maison) 2013 – "Noor ja ilus" (Jeune et Jolie) 2014 – "Uus sõbranna" (Une nouvelle amie) 2016 – "Frantz" 2017 – "Teine armuke" (L'Amant double) 1991 Une goutte de sang 1991 Peau contre peau (les risques inutiles) 1991 Le Trou madame 1991 Deux plus un 1992 Thomas reconstitué 1993 Victor 1994 Une rose entre nous 1994 Action vérité 1995 La petite mort 1996 Une robe d'été 1997 Scènes de lit 1997 Regarde la mer 1998 X2000 http://www.francois-ozon.com/
Jacek Czaputowicz

Jacek Krzysztof Czaputowicz (sündinud 30. mail 1956 Varssavis) on Poola poliitik ja riigitegelane. Ta oli alates 9. jaanuarist 2018 kuni 26. augustini 2020 Poola välisminister. Ta sündis aastal 1956 Varssavis. Ta õppis aastatel 1980–1983 Varssavi ülikoolis geograafiat, aastal 1986 lõpetas ta Varssavi majanduskooli (poola Szkoła Główna Handlowa w Warszawie). Ta on täiendanud end lääne ülikoolides (sealhulgas Oxfordi Ülikoolis). Alates 9. jaanuarist 2018 kuni 26. augustini 2020 oli ta Poola välisminister. Poland. Ministries, etc. rulers.org
Copperbelti provints

Copperbelti provints (inglise 'vasevöönd') on 1. järgu haldusüksus (provints) Sambias. Provints on väga rikas maavarade poolest. Piirkonnas on suur valgete kogukond. Suuremad linnad on Kitwe, Ndola, Chingola ja Mufulira. Provints jaguneb kümneks ringkonnaks: Copperbelti piirkond Sambias ja Kongo DV kaguosas on 500 miljoni aasta vanune mäestik, mis tekkis kahe laama põrkumisel Gondwana hiidmandri moodustumisel. Piirkonnas leidub palju vasemaaki.
Tiger Shroff

Tiger Shroff (sünninimega Jai Hemant Shroff, sündinud 2. märtsil 1990) on India näitleja. Bollywoodi näitlejate loend  Tiger Shroff – pildid, videod ja helifailid Wikimedia Commonsis Tiger Shroff andmekogus IMDb (inglise)
Ziedoņdārzs

Ziedoņdārzs on Andrejs Zeidaksi eestvedamisel rajatud park Lätis Riia linnas Avotu iela asumis. Park asub Artilērijase, Matīsa, Sparģeļu ja A. Čaka tänava vahelisel maa-alal. 1930. aastatel lammutati pargi kohal asunud suurtükiväe kasarmud, intendantuur ja remonditöökojad. Vabale platsile püstitati laste liumägi ja karussell. Suvel peatus seal rändtsirkus. Pargi projekteeris linnahaljastusprojekti "Rīgas dārzi" (tõlkes Riia aiad) eestvedaja Andrejs Zeidaks, kes andis sellele ka nime, mis tähendab tõlkes 'õitsev aed'. Pargi ümbruses asus tööliskvartal; selle rajamiseks tuli lammutada mõned vanad puidust tööliselamud. Selle keskseks elemendiks on läänepärna allee. Pargi muudab tavatuks see, et park oli rajamisel kavandatud aktiivse puhkuse veetmise piirkonnaks. Nii rajati sinna Riia vanim avalik laste mänguväljak. Lisaks rajati sinna paviljon ja rosaarium. Park avati aastal 1937, kuigi tööd lõpetati seal alles kaks aastat hiljem. Aastal 1949 valmis sealne lava. Aastal 1981 püstitati sinna luuletaja Aleksandrs Čaksi kuju. Aastal 1990 rajati allee lõppu purskkaev. Floora: harilik kuusk läänepärn harilik elupuu valge mänd mets-õunapuu Зиедоньдарзс // Рига: Энциклопедия = Enciklopēdija «Rīga» / гл. ред. П. П. Еран. — Рига: Главная редакция энциклопедий, 1989. — ISBN 5-89960-002-0. Dāvidsone Irēna. Dekoratīvā skulptūra Latvijas parku un dārzu ainavā / Irēna Dāvidsone ; Latvijas PSR Zinātņu akadēmijas Botāniskais dārzs. — Rīga : Zinātne, 1973. — 37. Dāvidsone Irēna. Rīgas dārzi un parki / Irēna Dāvidsone. — Rīga : Liesma, 1988. — 157 lk. — ISBN 5-410-00382-9 Kāvere, Anne. Rīgas dārzu arhitekts Georgs Kūfalts / Anne Kāvere; no igauņu val. tulk. un priekšv. sarakst. Marika Muzikante. — Rīga : Jumava, 2007 : 186.-[194.]lk. ISBN 9789984383491 Koki un krūmi Latvijas lauku parkos : [monogr.] / aut.kol.: Raimonds Cinovskis, Ilze Janele, Inta Skujeniece, Andris Zvirgzds ; Latvijas PSR ZA Botāniskais dārzs. — Rīga : Zinātne, 1974. — 346 lk. Kolbergs Andris. Rīgas grāmata : Rīgas centra parki un bulvāri, eklektikas jeb historisma stila celtnes, Rīga — jūgendstila metropole / Andris Kolbergs. — Rīga : Jāņa sēta, 1999. — 140 lk. : il. — ISBN 9984-07-140-5 Pūka D., Cinovskis R., Bice M., Ieviņš S. Rīgas sabiedriskie apstādījumi: Īsa vēsture, koki, krūmi, ziemcietes. Rīga: Zinātne, 1988. 86 lk. Rīga — parku pilsēta (Riga the city of gardens) / tulk. Kārlis Streips; zin. red. Ieva Jansone; māksl. Uldis Sosnovskis; sērijas red. Imants Ziedonis. — Rīga : Jumava, 1999. — 114 lk. : il. — (Savpatna vērtība Latvijā (Unique heritage of Latvia). — Bibliogr.: 114.lk. — Teksts paral. latviešu un angļu val. — ISBN 9984-05-227-3
Moltke (laev)

SMS Moltke oli Saksamaa Keiserliku Mereväe Moltke-klassi lahinguristlejate juhtlaev. Laev nimetati Preisi armee ülemjuhataja Helmuth von Moltke vanema järgi. 1912. aasta juulis saatis Moltke Saksa keisri Wilhelm II jahtlaeva Hohenzollern II Paldiski reidil, kus peeti kohtumine Vene keisri Nikolai II jahtlaeval Štandart.
Felipe IV (1623–1624)

„Felipe IV“ on hispaania kunstniku Diego Velázqueze (1599–1660) teos. Maalil on kujutatud Hispaania ja Portugali kuningat Felipe IV-t. Felipe IV (1623–1628) Felipe IV (1626–1628) Brown, Jonathan (1986). Velázquez. Pintor y cortesano. Madrid: Alianza publisher. ISBN 84-206-9031-7. Corpus velazqueño (2000). Corpus velazqueño. Documentos y textos, 2 vols., bajo la dirección de J. M. Pita Andrade. Madrid. ISBN 84-369-3347-8. López-Rey, José (1996). Velázquez. Catalogue raisonné, vol. II. Colonia: Taschen Wildenstein Institute. ISBN 3-8228-8731-5. Velázquez. Catálogo completo. Madrid: Ediciones Akal SA. 1999. ISBN 84-460-1349-5. Pacheco, Francisco, ed. de Bonaventura Bassegoda (1990). El arte de la pintura. Madrid: Cátedra. ISBN 84-376-0871-6. Palomino, Antonio (1988). El museo pictórico y escala óptica III. El parnaso espyearl pintoresco laureado. Madrid : Aguilar S.A. de Ediciones. ISBN 84-03-88005-7.
Blohm+Voss

Blohm+Voss (B+V), ajalooliselt kirjutatud kui Blohm & Voss, Blohm und Voß vms, on Saksamaa laevaehitusfirma. Ettevõte on asutatud 1877. aastal Hamburgis. See on tootnud ka lennukeid ja avamere nafta- ja gaasirajatisi. Tuntuim selles laevatehases ehitatudalus on Teise maailmasõja sõjalaev Bismarck.